Előterjesztve: a Közoktatási, Közművelődési, Sport

Egészségügyi, Szociális és Lakásügyi Bizottsághoz

**E L Ő T E R J E S Z T É S**

a Képviselő-testület 2020. február 27-ei rendes ülésére

**Tárgy:** Javaslat a Jane Goodall Intézet Természet- és Környezetvédelmi Egyesülettel történő megállapodás megkötésére

**Készítette**  ……………………………………Ötvös Zoltán sk.

 osztályvezető

**Egyeztetve:** …………………………………..Kovács Márton

 alpolgármester

 …………………………………Vargáné Luketics Gabriella

 igazgató

**Látta:** …………………………………… dr. Szalai Tibor jegyző

 …………………………………………dr. Murai Renáta jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

A pesthidegkúti Vöröskő-váron megépült Jane Goodall Tanösvény átadására 2018. április 15-én került sor.

Különös jelentőséget ad a tanösvénynek Jane Goodall neve, aki életének elmúlt évtizedeit annak szentelte, hogy a helyi közösségek teremtő erejét felébressze. A Tanösvény széleskörű összefogás és együttműködés eredménye. A [Jane Goodall Intézet](http://www.janegoodall.hu/), a Kétéltű és Hüllővédelmi Szakosztály, a [Duna-Ipoly Nemzeti Park Igazgatóság](https://www.dunaipoly.hu/hu/) szoros együttműködése adta a munka alapját, de a megvalósulás anyagi feltételeit magánemberek, cégek és Budapest Főváros [II. Kerületi Önkormányzat](http://www.masodikkerulet.hu/) teremtette meg, valamint a terület vagyonkezelője a Műegyetemi Sportrepülő Egyesület és a Magyar Nemzeti Vagyonkezelő Zrt. is hozzájárulásukat adták az építéshez.

A mintegy 800 méteres tanösvény közös bejárása során a hat állomásnál az egyes táblákat a tanösvény megalkotói mutatták be. A magyar és angol nyelvű táblákon Jane Goodall szerepét, a térség és a Vöröskő-vár geológiáját, a terület növény- és állatvilágát, valamint a haragossiklók rendszertanát és természetvédelmét ismerhetik meg a kirándulók.

A Jane Goodall Intézet Természet- és Környezetvédelmi Egyesület 2006. óta végez környezeti nevelést, gyerekek, fiatalok körében Magyarországon és járul hozzá ezzel a tudatosabb helyi közösségek kialakulásához.

Önkormányzatunkkal közösen létrehozott tanösvény lehetőségeit kihasználva teszünk javaslatot egy hosszabb távú megállapodás megkötésére az Egyesülettel, melynek során a kerületi óvodák részére vezetett környezeti nevelési tanösvény sétákkal hoznák közelebb a helyi természetvédelmi értékeket a gyermekekhez.

Ezzel a tevékenységgel segítve az óvodák pedagógiai programjainak kiemelkedő területét, nevezetesen a környezeti nevelést, a környezet megismertetését, megszerettetését, a környezettudatos magatartás kialakítását.

A megállapodás megkötését követően a következő nevelési év során létre lehet hozni a kerületi környezetismereti munkaközösséget, melynek munkájában az Egyesület tevékenyen részt vehet, segítheti az óvodapedagógusok ilyen irányú továbbképzését.

A kerület lakói számára nyitott környezetvédelmi klubnapokat, filmvetítéseket, összejöveteleket szerveznének. Itt tartanák környezeti nevelési programjuk (Roots&Shoots-Rügyek és Gyökerek) továbbképzési tanfolyamát óvodapedagógusok, és a programban résztvevő fiatalok részére.

A Közoktatási, Közművelődési, Sport, Egészségügyi, Szociális és Lakásügyi Bizottság a véleményét a Képviselő-testület ülésén ismerteti.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**H a t á r o z a t i j a v a s l a t**

Budapest Főváros II. Kerületi Önkormányzat Képviselő-testülete úgy dönt, hogy a Jane Goodall Intézet Természet- és Környezetvédelmi Egyesülettel (székhely: 1191 Budapest, Bethlen Gábor u. 32. II/1., nyilvántartási száma: 01-02-0011785, adószáma:18122284-1-43) 2020. március 1-től határozatlan időre szóló - a határozat melléklete szerinti tartalommal - Megállapodást köt.

A Képviselő-testület felhatalmazza a Polgármestert a Megállapodás aláírására.

**Felelős:** polgármester

**Határidő:** 2020. március 1.

*A határozati javaslat elfogadása egyszerű többségű szavazást igényel.*

B u d a p e s t, 2020. február 19.

 **Őrsi Gergely**

 **polgármester**

*Határozati javaslat melléklete*

**M E G Á L L A P O D Á S**

amely létrejött egyrészről a

**Budapest Főváros II. Kerületi Önkormányzat**

székhelye: 1024 Budapest, Mechwart liget 1.

képviseli: Őrsi Gergely polgármester

törzsszáma: 745213

adóigazgatási azonosító száma: 15735650-2-41

bankszámlaszáma: 12001008-00201761-00100004

KSH statisztikai számjele: 15735650-8411-321-01

(a továbbiakban: **Önkormányzat**), valamint a

**Jane Goodall Intézet Természet- és Környezetvédelmi Egyesület**

székhelye: 1191 Budapest, Bethlen Gábor u. 32. II/1.

képviseli: Kádár András

adóigazgatási azonosító száma: 18122284-1-43

KSH statisztikai számjele: 18122284-9499-529-01

(a továbbiakban: Egyesület)

(a továbbiakban együtt: **Felek**) között alulírott helyen és napon a következő feltételekkel:

**ELŐZMÉNYEK**

A pesthidegkúti Vöröskő-váron megépült Jane Goodall Tanösvény átadására 2018. április 15-én került sor.

Különös jelentőséget ad a tanösvénynek Jane Goodall neve, aki életének elmúlt évtizedeit annak szentelte, hogy a helyi közösségek teremtő erejét felébressze. A Tanösvény széleskörű összefogás és együttműködés eredménye. A [Jane Goodall Intézet](http://www.janegoodall.hu/), a Kétéltű és Hüllővédelmi Szakosztály, a [Duna-Ipoly Nemzeti Park Igazgatóság](https://www.dunaipoly.hu/hu/) szoros együttműködése adta a munka alapját, de a megvalósulás anyagi feltételeit magánemberek, cégek és Budapest Főváros [II. Kerületi Önkormányzat](http://www.masodikkerulet.hu/) teremtette meg, valamint a terület vagyonkezelője a Műegyetemi Sportrepülő Egyesület és a Magyar Nemzeti Vagyonkezelő Zrt. is hozzájárulásukat adták az építéshez.

**A MEGÁLLAPODÁS CÉLJA**

A Felek közötti Megállapodás célja, hogy az Önkormányzattal közösen létrehozott tanösvény lehetőségeit kihasználva az óvodák pedagógiai programjainak kiemelkedő területét, nevezetesen a környezeti nevelést, a környezet megismertetését, megszerettetését, a környezettudatos magatartás kialakítását segítse, a kerület lakóival megismertesse a Tanösvény állat és természeti világát.

A Felek megállapodnak abban, hogy

* az Egyesület minden nevelési év kezdetén – legkésőbb adott év szeptember 15-ig – elkészíti a nevelési évre felajánlott programokat az óvodák részére,
* az óvodák a felajánlott programokból választva azokat beemelik adott nevelési év munkatervébe,
* a Megállapodás megkötését követő nevelési évben az óvodák létrehozzák a kerületi környezetismereti munkaközösséget, melynek munkájába bevonják az Egyesületet, ezzel is részt vesznek az óvodapedagógusok ilyen irányú továbbképzésében,
* a kerület lakói számára szervezett nyitott környezetvédelmi klubnapok, filmvetítések, összejövetelek során megismertetik a térség és a Vöröskő-vár geológiáját, a terület növény- és állatvilágát, valamint a haragossiklók rendszertanát és természetvédelmét. Ezek időpontjairól az Önkormányzat honlapján és a Budai Polgárban a lakosság megfelelő időben értesülhet,
* a Megállapodás során elért eredményekről, a nevelési év során megrendezett programokról, eseményekről - a nevelési év végén - mind az óvodai közösségnek, mind a lakosságnak megfelelő fórumokon számot adnak.

**A Megállapodás hatálya**

A Felek a Megállapodást 2020. március 1-jétől határozatlan időre kötik.

**A Megállapodás módosítására, megszüntetésére, megszűnésére vonatkozó rendelkezések**

A Megállapodást a Felek csak közös megegyezéssel kizárólag írásban módosíthatják.

A Megállapodás megszűntethető:

a) Felek közös megegyezésével;

b) rendes felmondással;

c) rendkívüli felmondással.

A Megállapodást bármelyik fél jogosult indoklás nélkül a másik fél székhelyére címzett egyoldalú jognyilatkozattal, hat hónapos felmondási idő figyelembe vételével felmondani.

A megállapodást bármelyik fél jogosult azonnali hatállyal felmondani, ha:

a) ha valamelyik fél a megállapodásban vállalt, illetve jogszabály szerinti kötelezettségét a másik fél ismételt írásbeli felszólítása ellenére sem teljesíti,

b) a másik fél sérelmére súlyosan jogsértő, jelentős mértékű anyagi vagy erkölcsi károsodást okozó magatartást tanúsít,

Az azonnali hatályú felmondást írásban, indokolással ellátva kell közölni a másik féllel.

Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók.

A jelen Megállapodás 4 egymással szó szerint megegyező eredeti példányban készült, amelyből aláírás után 2 példány az Egyesületet, 2 példány az Önkormányzatot illeti.

Felek a jelen Megállapodást annak gondos tanulmányozása és értelmezése után, mint akaratukkal mindenben megegyezőt írták alá.

Budapest, 2020.

|  |  |
| --- | --- |
| …………………………………… | …………………………………… |
| Budapest Főváros II. Kerületi Önkormányzat **Őrsi Gergely polgármester** | Jane Goodall Intézet Természet- és Környezetvédelmi Egyesület**Kádár András** |